《送家定国朝奉西归》
宋代·苏辙

我怀同门友，势如晓天星。
老去发垂素，隐居山更青。
退翁联科发，俯仰三十龄。
仕官守乡国，出入奉家庭。
鹄鹭性本静，芷兰深自馨。
新诗得高趣，众耳昏未听。
笑我老忧患，奔走如流萍。
冠裳强包裹，齿发坐凋零。
晚春首归路，朱轓照长亭。
县令迎使君，彩服导辎軿。
长叹或垂涕，平反知有令。
此乐我已亡，虽达终不宁。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。